Εμανουέλε Φιλιμπέρτο της Σαβοΐας (1972)

Ο Εμανουέλε Φιλιμπέρτο της Σαβοΐας (, (γενν. 22 Ιουνίου 1972) είναι γόνος του πρώην ιταλικού βασιλικού Οίκου της Σαβοΐας. 

Είναι ο μόνος εγγονός του Ουμβέρτου Β΄, τελευταίου βασιλιά της Ιταλίας (9 Μαΐου - 12 Ιουνίου 1946).

Βιογραφία
Ο Εμανουέλε Φιλιμπέρτο Ουμπέρτο Ρεζά Κύρο Ρενέ Μάριο γεννήθηκε στη Γενεύη και είναι ο μόνος γιος του Βιτόριο-Εμανουέλε και της Μαρίνας Ρικόλφι-Ντόρια, πρωταθλήτριας του σκι. Ο πατέρας του είναι γιος του Ουμβέρτου Β΄, βασιλιά της Ιταλίας. Αυτοαποκαλείται «πρίγκιπας της Βενετίας» και «πρίγκιπας του Πεδεμόντιου», τίτλοι που δεν αναγνωρίζονται από το ιταλικό κράτος. 

Το δημοψήφισμα του 1946 ήταν κατά της μοναρχίας και το Σύνταγμα του 1947 απαγόρευσε τη διαμονή στους άρρενες απογόνους των βασιλέων του Οίκου της Σαβοΐας, έτσι η οικογένειά του εγκαταστάθηκε στην Ελβετία. Το 2002 ανακλήθηκε η διάταξη της απαγόρευσης και η οικογένειά του επισκέφθηκε τον πάπα Ιωάννη-Παύλο Β΄ στο Βατικανό.

Ο Εμμανουήλ-Φιλιβέρτος έχει συμμετάσχει στην τηλεοπτική εκπομπή Χορεύοντας με τα Άστρα, στο Φεστιβάλ Μουσικής στο Σανρέμο της Λιγουρίας και έχει εμφανιστεί σε διαφήμιση.

Οικογένεια
Το 2003 νυμφεύτηκε τη Γαλλίδα ηθοποιό Κλοτίλντ Κουρώ στη Ρώμη, στο ναό της Σάντα Μαρία ντέλι Άντζελι ε ντέι Μάρτιρι. Στο γάμο του υπήρχαν 1.200 καλεσμένοι, μεταξύ των οποίων οι σχεδιαστές του νυφικού της συζύγου του Πιέρ Καρντέν και Βαλεντίνο Γκαραβάνι.

Απέκτησαν δύο κόρες:
 Βιτόρια γενν. 2003
 Λουίζα γενν. 2006.

Πρόγονοι

Διάσημα

Είναι Μέγας Μάγιστρος του ιπποτικού Τάγματος του αγιοτάτου Ευαγγελισμού και έχει το διάσημο της ανώτατης τάξης. 

Επίσης του Τάγματος των Αγ. Μαυρικίου και Λαζάρου, που ιδρύθηκε από τον Εμμανουήλ-Φιλιβέρτο δούκα της Σαβοΐας. Μαζί με την προηγούμενη, είναι οι δύο διακρίσεις του Οίκου της Σαβοΐας.

Του Τάγματος του Αγ. Ιωάννου των ιπποτών της Μάλτας.

Του Οίκου των Δύο Σικελιών, που είναι το στρατιωτικό Τάγμα του Αγ. Γεωργίου που θρυλείται ότι ίδρυσε ο Κωνσταντίνος Α΄ Αυτοκράτορας της Ρώμης.

Έχει λάβει διάσημα από τον πριγκιπικό Οίκο του Μονακό.Nomination by Sovereign Ordonnance n° 15703 of 1st March 2003 (French)

Παραπομπές

Εξωτερικοί σύνδεσμοι
 http://www.emanuelefiliberto.eu/it/

Οίκος της Σαβοΐας